বিশ্বনাথের লম্বা থ্রো-ইন নিয়ে ইতমধ্যে হইচই পড়ে গিয়েছে। গোলমুখে আতঙ্ক ছড়ানোর জন্য থ্রো-ইন বাংলাদেশের জন্য এখন খুবই কার্যকরী। পরিকল্পনাটাও কাজে লাগতে শুরু করেছে। এছাড়া সেটপিসে ডিফেন্ডিংয়ের সময় বেশ ভালো উন্নতি করেছে বাংলাদেশ। রক্ষণ করার সময় কে ম্যান-মার্কিং করবে, আর কে জোন-ব্লক করবে, তপু বর্মণ-বাদশাদের মধ্যে বিষয়টি এখন পরিষ্কার। ফলে সেটপিস ভীতি বাংলাদেশ শিবিরে আর নেই।